喺錢嘅歷史當中，最早期嘅錢係商品貨幣。公元前3000年，米索不達米亞文明就有喺度用「相當於幾多粒大麥嘅重量」做度重量嘅指標，並且用呢啲指標做交易。同期嘅美洲、亞洲、同非洲就興用貝殼做錢。根據古希臘史學家希羅多德，利底亞嘅人係世上首次使用金幣同銀幣嘅，而據現代史學家估計，利底亞人係喺公元650至600年嗰陣開始整呢啲銀仔嘅。